Barrington Atlas of the Greek and Roman World

Με την ονομασία Barrington Atlas of the Greek and Roman World (μτφ. άτλαντας Μπάρινγκτον του ελληνορωμαϊκού κόσμου) είναι γνωστός ο μεγάλων διαστάσεων γεωγραφικός άτλαντας της αρχαίας Ευρώπης, Ασίας και βόρειας Αφρικής. Η χρονική περίοδος που αποτυπώνει καλύπτει από την αρχαϊκή Ελλάδα (1000 π.Χ.) έως και την ύστερη αρχαιότητα (640 μ.Χ.). Το έργο εκδόθηκε από τον εκδοτικό οίκο του πανεπιστημίου του Πρίνσετον το 2000, και το ίδιο έτος βραβεύτηκε από τον σύνδεσμο των Αμερικανών εκδοτών ως το καλύτερο ακαδημαϊκό έργο αναφοράς στο πεδίο των ανθρωπιστικών επιστημών.

 Ο κύριος άτλαντας διαθέτει 102 τοπογραφικούς χάρτες, καλύπτοντας την περιοχή από τις Βρετανικές νήσους έως τις Αζόρες στη δύση, και στην ανατολή από το Αφγανιστάν έως τη δυτική Κίνα. Το μέγεθος του τόμου είναι 33 x 48 εκατοστά, και εντός του έργου συμπεριλαμβάνεται επίσης και ένα 45σέλιδο γεωγραφικό λεξικό. Συνοδευτικά με το έργο, υπάρχει και ένα ψηφιοποιημένο ευρετήριο τοποθεσιών το οποίο διατίθεται σε μορφή PDF σε οπτικό δίσκο, το οποίο υπάρχει και σε δίτομη έντυπη έκδοση 1.500 σελίδων. Σύμφωνα με τον εκδότη του έργου, ο σκοπός του κάθε χάρτη είναι να προσφέρει μια επίκαιρη παρουσίαση των σημαντικών χαρακτηριστικών της περιοχής, βάσει όλων των διαθέσιμων λογοτεχνικών, επιγραφικών, και αρχαιολογικών δεδομένων που διασώζονται από την αρχαιότητα.Οι περισσότεροι χάρτες είναι σε κλίμακα 1:1.000.000 ή 1:500.000. Ωστόσο για τις μεγάλες πόλεις της αρχαιότητας όπως η αρχαία Αθήνα, Ρώμη, και Κωνσταντινούπολη η κλίμακα είναι 1:150.000 αποτυπώνοντας σημαντικά περισσότερες λεπτομέρειες. Χάρτες με μικρότερη λεπτομέρεια -1:5.000.000- είναι αυτοί των απομακρυσμένων περιοχών όπου οι Έλληνες και Ρωμαίοι ταξίδεψαν και διατηρούσαν εμπορικές σχέσεις, όπως η Βαλτική, Αραβία, ανατολική Αφρική, Ινδία, Σρι Λάνκα, και άλλοι. Λόγω της φύσης των χαρτών και οικονομικούς περιορισμούς σε σχέση με τον διαθέσιμο χρόνο, το ύψος στις γραμμές ανύψωσης στους χάρτες αναγράφεται σε πόδια εκτός από τους λεπτομερείς χάρτες της κλίμακας 1:150.000 όπου αναγράφονται ως μέτρα. Η χαρτογραφική προβολή είναι τύπου Λάμπερτ. Υπήρξε προσπάθεια όπου ήταν δυνατό ώστε το φυσικό τοπίο να αποτυπωθεί στην εκτιμώμενη αρχαία μορφή του παρά στη σύγχρονη, ή τουλάχιστον να απαλειφθούν τα χαρακτηριστικά τα οποία ήταν γνωστό πως δημιουργήθηκαν κατά την νεότερη εποχή.Η δημιουργία του άτλαντα διήρκεσε 12 έτη και το προσωπικό που ασχολήθηκε ήταν πάνω από 200 άτομα. Χρηματοδοτήθηκε με 4.500.000 δολάρια με πόρους από την ομοσπονδιακή κυβέρνηση των ΗΠΑ καθώς και ιδιωτικές δωρεές. Άλλα παρόμοια έργα, αποτελούν το An historical atlas of ancient geography, biblical and classical (1872–1874) του Ουίλιαμ Σμιθ, καθώς και το εγχείρημα Pleiades Project το οποίο ασχολείται με την επικαιροποίηση και συντήρηση των δεδομένων του χάρτη. Η χρονική περίοδος που καλύπτεται αντιστοιχεί στο 1000 π.Χ. έως και το 640 μ.Χ., στις παρακάτω κατηγορίες: Αρχαϊκή περίοδος (προ του 550 π.Χ.) Κλασική περίοδος (550 - 330 π.Χ.) Ελληνιστική περίοδος / Ρωμαϊκή δημοκρατία (330 π.Χ. - 30 π.Χ.) Πρώιμη Ρωμαϊκή αυτοκρατορία (30 π.Χ. - 300 μ.Χ.) Ύστερη αρχαιότητα (300 - 640)Όλες οι περίοδοι περιέχονται με ειδική σήμανση σε κάθε χάρτη, και δεν υπάρχουν ξεχωριστοί χάρτες για κάθε περίοδο. Οι λατινικοί τίτλοι των τοπικών κατηγοριών και του κάθε χάρτη αποτελούν γενικές αποδόσεις, π.Χ. Internum Mare (εσωτερική θάλασσα) ως η Μεσόγειος θάλασσα.Εντός των χαρτών, οι αρχαίες ονομασίες υπογραμμίζονται με συγκεκριμένους χρωματισμούς ανάλογα με την εποχή, ενώ η παράθεση των σύγχρονων ονομασιών γίνεται με διαφορετική γραμματοσειρά. Για τα διάφορα φυσικά χαρακτηριστικά χρησιμοποιούνται λατινικοί όροι (π.χ. Lacus ως Λίμνη, Mons ως Όρος). Όταν είναι αμφίβολη η ακριβής ονομασία παρατίθεται ερωτηματικό δίπλα από το όνομα, ενώ όταν μόνο η γενική τοποθεσία είναι γνωστή η ονομασία αναγράφεται με πλαγιογράμματη γραφή. Παράθεση συνεισφερόντων, επιμελητών, χαρτογράφων Πρόλογος, Εισαγωγή, Οδηγίες χρήσης Περιγραφή των δεδομένων MapQuest, και άλλες βάσεις δεδομένων 6 συνοπτικοί χάρτες λεπτομέρειας 1:5.000.000: Map Key, Internum Mare (Μεσόγειος θάλασσα) Hibernia-Scandinavia (βόρεια Ευρώπη και Σκανδιναβία) Asia Occidentalis (νοτιοανατολική Ασία) Arabia-Azania (Αραβία και ανατολική Αφρική) India (Ινδική υποήπειρος) Asia Orientalis (Βακτριανή, Σογδιανή, Αραχωσία, Κοιλάδα του Ινδού) Ακολουθούν 93 χάρτες οι οποίοι κατανέμονται σε 6 τοπικές κατηγορίες: Part 1: Europa Septentrionalis (βόρεια Ευρώπη) Part 2: Hispania-Libya (Ιβηρική χερσόνησος και βόρεια Αφρική) Part 3: Italia (Ιταλική χερσόνησος) Part 4: Graecia-Asia Minor (Χερσόνησος του Αίμου και Ιωνία) Part 5: Syria-Meroe (Λεβάντες) Part 6: Pontus Euxinus-Persicus Sinus-Bactria (Εύξεινος Πόντος, Περσία, Βακτριανή) Κατόπιν παρουσιάζονται οι επαρχίες της Ρωμαϊκής αυτοκρατορίας σε 3 χάρτες κλίμακας 1:10.000.000: Επαρχίες κατά τον θάνατο του αυτοκράτορα Τραϊανού (117) Διοικήσεις και επαρχίες σύμφωνα με τον κατάλογο της Βερόνας (303 - 324) Διοικήσεις και επαρχίες σύμφωνα με το έργο Συνέκδημος του Ιεροκλή του Γραμματικού (τέλη 5ου με αρχές 6ου αιώνα) Gazeteer (γεωγραφικό λεξικό) Οι 2 τόμοι του ευρετηρίου (και η ψηφιοποιημένη έκδοση του οπτικού δίσκου) περιέχουν: Οδηγίες χρήσης Συντομογραφίες Ξεχωριστό ευρετήριο για κάθε χάρτη όπου αποτελείται από: εισαγωγικό κείμενο παράθεση ονομασιών και χαρακτηριστικών μαζί με πληροφορίες για την περίοδο, σύγχρονη ονομασία και πηγές σχετική βιβλιογραφία Τον Νοέμβριο του 2013, διατέθηκε σε σημαντικά χαμηλότερη τιμή η ψηφιακή έκδοση του χάρτη για συσκευές iPad 2+. Barrington Atlas of the Greek and Roman World, Hardback (cloth) with CD-ROM Map-by-Map Directory, 2000, ISBN 0-691-03169-X Barrington Atlas of the Greek and Roman World, Hardback (cloth) with CD-ROM & two-volume 1,500 page Map-by-Map Directory, 2000, ISBN 0-691-04962-9 Barrington Atlas of the Greek and Roman World, Hardback (cloth) two-volume Map-by-Map Directory, 2000, ISBN 0-691-04945-9 Barrington Atlas of the Greek and Roman World, Digital (iPad 2+ App), 2013 Επίσημος ιστότοπος Αρχειοθετήθηκε 2010-10-21 στο Wayback Machine. Πληροφορίες προϊόντος Ancient World Mapping Center Pleiades Project